দক্ষিণ আফ্রিকায় লড়ছে ভারতীয়রা। প্রয়াত নেলসন ম্যান্ডেলার দেশে বিরাট কোহলির দল কী করবে, তা দেখার অপেক্ষায় ক্রিকেটবিশ্ব। 
ক্রিকেট চলছে তার নিজের নিয়মে। এদিকে গতবছরের হাই প্রোফাইল বিয়ে নিয়েই উঠে গিয়েছে বড় প্রশ্ন। গত বছর একাধিক ক্রিকেটার বিয়ে করলেও বিরাট কোহলি ও অনুষ্কা শর্মার বিয়ে গ্ল্যামারে পিছনে ফেলে দিয়েছে বাকি সব বিয়েকে। বহুল চর্চিত এই বিয়ে হঠাৎই প্রশ্নের মুখে কেন? 

এই বিষয়ে অন্যান্য খবর

বিয়ের পরেও অপবাদ ঘুচলো না, মাঠ থেকে পালিয়ে বাঁচলেন অনুষ্কা
বিতর্কে অনুষ্কার ‘সিঁথির সিঁদুর’! কেন বিতর্ক ঘনাল সোশ্যাল মিডিয়ায়


দৈনিক জাগরণে প্রকাশিত খবর বলছে, বিরুষ্কার বিয়ের রেজিস্ট্রেশনটাই বৈধ মতে হয়নি। আর তা না হওয়াতেই যাবতীয় প্রশ্ন। 
ভারত অধিনায়ক এবং বলিউডের জনপ্রিয় অভিনেত্রী অনুষ্কা শর্মা গতবছরের ১১ ডিসেম্বর ইতালির তাসকানিতে গিয়ে বিয়ে করেছিলেন। দুই সেলিব্রিটি যে দেশ ছেড়ে ইতালিতে গিয়ে বিয়ে করবেন, সেই খবর ছিল না রোমের ভারতীয় দূতাবাসের কাছে। 

পঞ্জাব ও হরিয়ানা হাইকোর্টের আইনজীবী হেমন্ত কুমার বিদেশমন্ত্রকে আরটিআই (রাইট টু ইনফরমেশন) করেছিলেন। রোমের ভারতীয় দূতাবাস তার জবাব দিয়েছে ৪ জানুযারি। আর এই জবাবেই সামনে এসেছে বিরাট ও অনুষ্কা তাঁদের বিয়ের ব্যাপারে কোনও তথ্যই আগে থাকতে দেননি ভারতীয় দূতাবাসের ম্যারেজ অফিসারকে। হেমন্ত কুমারের বক্তব্য অনুযায়ী, বিদেশে বিয়ে করতে হলে সংশ্লিষ্ট দেশের ভারতীয় দূতাবাসকে আগে থাকতেই জানাতে হবে। 

তিনি আরও জানান, কোনও ভারতীয় ব্যক্তি যদি অন্য কোনও দেশে গিয়ে বিয়ে করেন, তাহলে তাঁকে বিদেশি বিয়ের নিয়ম—১৯৬৯ মতে রেজিস্ট্রেশন করতে হবে। বিরুষ্কা সেই নিয়মের ধার ধারেননি। দেশের যে রাজ্যে বিরুষ্কা থাকবেন, সেই রাজ্যের নিয়মানুযায়ী এখন তাঁদের দ্বিতীয়বার বিয়ে করতে হবে।